ตั้งแต่วันที่ 23 เมษายน 2021 ทาง Muji ตัดสินใจเปลี่ยนมาใช้สิ่งใดในการบรรจุเครื่องดื่มต่าง ๆ ในร้านสาขาทั่วประเทศญี่ปุ่นแทนพลาสติก
แม้ว่าพลาสติกจะนำไปรีไซเคิลได้ไม่ต่างกับวัสดุอื่น ๆ แต่ดูเหมือน Muji จะไม่อยากให้มีขวดเครื่องดื่มพลาสติกอยู่ในร้านของตนเองอีกต่อไป ด้วยเหตุนี้ ตั้งแต่วันที่ 23 เมษายนที่ผ่านมา ทาง Muji ก็เลยตัดสินใจเปลี่ยนมาใช้ “อลูมิเนียม” ในการบรรจุเครื่องดื่มต่าง ๆ ในร้านสาขาทั่วประเทศญี่ปุ่นแทนเรียบร้อย   เหตุผลนั้นก็ไม่ซับซ้อน Muji บอกว่า เพราะอลูมิเนียมนั้นรีไซเคิลได้ง่ายกว่า และสามารถนำกลับมาใช้ซ้ำได้มากกว่าพลาสติกนั่นเอง  ยกตัวอย่างเครื่องดื่มที่เปลี่ยนมาอยู่ในขวดอลูมิเนียม อาทิ น้ำโซดา น้ำชา ที่ในตอนนี้ถูกบรรจุอยู่ในขวดเรียบหรูดูดีขนาด 200 มิลลิลิตรแล้ว Muji ยังบอกด้วยว่า ขวดอลูมิเนียมที่ปิดทึบนั้นยังช่วยปกป้องเครื่องดื่มจากแสงสว่างภายนอกได้ด้วย ซึ่งการที่อลูมิเนียมช่วยรักษาคุณภาพสินค้าได้ดีกว่าขวดพลาสติกนั้น ยังเป็นการช่วยยืดอายุสินค้าบนชั้นวางให้อยู่ได้นานขึ้นด้วย ทั้งนี้ ข้อมูลจากสมาคมรีไซเคิลกระป๋องอลูมิเนียมของญี่ปุ่นระบุว่า ในแต่ละปี ญี่ปุ่นสามารถรีไซเคิลกระป๋องอลูมิเนียมได้ราว 97.9% ของกระป๋องทั้งหมดเลยทีเดียว
ตั้งแต่วันที่ 23 เมษายน 2021 ทาง Muji ตัดสินใจเปลี่ยนมาใช้ “อลูมิเนียม” ในการบรรจุเครื่องดื่มต่าง ๆ ในร้านสาขาทั่วประเทศญี่ปุ่นแทนพลาสติก เหตุผลเพราะอลูมิเนียมนั้นรีไซเคิลได้ง่ายกว่า และสามารถนำกลับมาใช้ซ้ำได้มากกว่าพลาสติกนั่นเอง